[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.10.2005

COM(2005) 478 végleges

Javaslat

A TANÁCS RENDELETE

A 27/2005/EK rendeletnek a hering, a grönlandi laposhal és a polip tekintetében történő modosításáról

(előterjesztő: a Bizottság)

INDOKLÁS

A 27/2005/EK tanácsi rendelet[1] rögzíti a 2005. évre a bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeket és kapcsolódó feltételeket.

1. Az újabb tudományos szakvélemények szerint a Balti-tenger 30. és 31. alkörzetében a közösségi heringhalászati lehetőségeket 15 000 tonnával 86 856 tonnára lehet növelni . E mennyiségnövelést alkalmazni kell.

2. A 27/2004/EK tanácsi rendelet értelmében Litvánia nem kapott kvótát a grönlandi laposhal halászatára a IIa. körzetben, illetve a IV. és VI. alterületen. Ennek oka, hogy a bizottsági javaslat (COM 746 végleges) megszövegezésekor a litván halászoknak ezen övezetekben nem volt feljegyzett grönlandilaposhal-fogásuk. Mindazonáltal Litvánia tájékoztatást nyújtott arról, hogy a VI. alterület vizeiben történt halfogásokról vannak teljesítményadatai, azonban ezeket hibásan úgy jelentették be, mint a XII. alterületről származó fogásokat.

A FAO megerősítette, hogy Litvánia helyesbítési kérelmet nyújtott be a 2001–2003 években történt grönlandilaposhal-fogás nyilvántartására vonatkozóan. A FAO szintén megállapította, hogy a 2001., 2002. és 2003. évekre vonatkozó, Litvánia által a Bizottságnak bejelentett mennyiségek – nevezetesen 3, 48, illetve 24 tonna a VI. területen, illetőleg 0, 0 és 2 tonna a XII. alterületen – azonosak azokkal az adatokkal, melyeket Litvánia hivatalosan bejelentett a FAO-nak.

Ezek a teljesítményadatok 10 tonna grönlandi laposhalnak megfelelő kvótára jogosítják fel Litvániát a fent említett térségekben.

3. A halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30-i 850/98/EK tanácsi rendelet[2] a polip (octopus vulgaris) legkisebb fogható méretét 750 grammban határozza meg.

A legkisebb fogható méret csak a tagállamok fennhatósága vagy joghatósága alá tartozó, a 850/98/EK tanácsi rendelet 2. cikkében meghatározott régiók valamelyikében lévő tengeri vizekben előforduló polip fogására, kirakodására és értékesítésére vonatkozik.

Az állomány megőrzéséhez és különösen a fiatal élőlények védelméhez való hozzájárulás érdekében meg kell határozni a CECAF-régióban elhelyezkedő harmadik államok fennhatósága vagy joghatósága alá tartozó tengeri vizekben előforduló polip legkisebb fogható méretét is.

A legkisebb méret 500 gr (kibelezve). Az e területről származó, a legkisebb fogható méretet el nem érő polipot nem szabad a fedélzeten tartani vagy átrakodni, kirakodni, szállítani, raktározni, értékesítésre kitenni vagy kínálni, értékesíteni vagy forgalomba hozni.

A Tanács felkérést kap arra, hogy a lehető legrövidebb időn belül fogadja el ezt a javaslatot annak érdekében, hogy a halászok megtervezhessék a halászati szezonra vonatkozó tevékenységüket.

Javaslat

A TANÁCS RENDELETE

A 27/2005/EK rendeletnek a hering, a grönlandi laposhal és a polip tekintetében történő modosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre[3] és különösen annak 20. cikkére,

tekintettel a Bizottság javaslatára[4]

mivel:

(1) A 27/2005/EK tanácsi rendelet[5] rögzíti a 2005. évre a bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeket és kapcsolódó feltételeket.

(2) Az újabb tudományos szakvéleményeknek megfelelően a Nemzetközi Balti-tengeri Halászati Bizottság elfogadott egy ajánlást, mely a Balti-tenger 30. és 31. altkörzetében a Közösségi heringhalászati lehetőségeket 15 000 tonnával 86 856 tonnára növeli. E mennyiségnövelést alkalmazni kell.

(3) A helyesbített fogási statisztikák alapján Litvánia részére a grönlandi laposhal tekintetében 10 tonnának megfelelő halászati lehetőséget kell biztosítani a IIa. körzetben (közösségi vizek), valamint a IV. és VI. alterületen (közösségi és nemzetközi vizek). E helyesbített mennyiséget alkalmazni kell.

(4) A polipállomány megőrzéséhez, és különösen a fiatal élőlények védelméhez való hozzájárulás érdekében meg kell határozni 2005-ben a CECAF-régióban elhelyezkedő, harmadik államok fennhatósága vagy joghatósága alá tartozó tengeri vizeken fogott polip legkisebb fogható méretét arra az időre, amíg nem kerül elfogadásra a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30-i 850/98/EK tanácsi rendeletet módosító tanácsi rendelet[6].

(5) Ezért a 27/2005/EK rendeletet ennek megfelelően módosítani kell,

ELFOGADTA EZT A RENDELETET:

1 . cikk

A 27/2005/EK rendeletet IA., IB. és III. melléklete e rendelet mellékletének megfelelően módosul.

2. cikk

E rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

MELLÉKLET

A 27/2005/EK rendelet mellékletei a következőképpen módosulnak:

(1) Az IA. mellékletben:

A 30–31. alkörzetben a heringre vonatkozó bejegyzés helyébe a következő bejegyzés lép:

„Faj: | Hering | Övezet: | 30–31. alkörzet |

Clupea harengus | HER/3D30 HER/3D31 |

Finnország | 72 625 |

Svédország | 14 231 |

EK | 86 856 |

TAC (teljes kifogható mennyiség) | 86 856 | Analitikai TAC, amelynél a 847/96/EK rendelet 3. és 4. cikkét nem kell alkalmazni.” |

(2) Az IB. mellékletben:

A IIa. (közösségi és nemzetközi vizek), IV. és VI. övezetben a Grönlandi laposhal fajra vonatkozó bejegyzés helyébe a következő bejegyzés lép:

„Faj: | Grönlandi laposhal | Övezet: | IIa. (közösségi vizek), IV., VI. (közösségi és nemzetközi vízek) |

Reinhardtius hippoglossoides |

Dánia | 10 |

Németország | 18 |

Észtország | 10 |

Spanyolország | 10 |

France | 168 |

Ireland | 10 |

Litvánia | 10 |

Lengyelország | 10 |

Egyesült Királyság | 661 |

EK | 1052 |

Norvégia | 145 | (1) (2) |

TAC (teljes kifogható mennyiség) | Nem releváns. |

__________ |

(1) A VI. altérségben való halászat a horogsorokra korlátozódik. |

(2) Ezt a mennyiséget a közösségi vizek II. és VI. övezetében kell kifogni.” |

(3) A III. mellékletben:

Az I. rész a következőképpen módosul:

„I. RÉSZ

CECAF

A CECAF-régióban elhelyezkedő, harmadik országok fennhatósága vagy joghatósága alá tartozó tengeri vizeken fogott polip (Octopus vulgaris) legkisebb fogható mérete 500 gr (kibelezve). Az 500 grammos tömeget el nem érő (kibelezett) polipot a fedélzeten tárolni, más hajóra átrakodni, szárazföldre kivinni, szállítani, raktározni, értékesíteni, eladásra kiállítani vagy felkínálni tilos, azt azonnal vissza kell dobni a tengerbe.”

[1] HL L 12., 2005.1.14., 1. o.

[2] HL L 125., 1998.4.27., 1. o. A legutóbb a 2004. március 22-i 602/2004/EK rendelettel módosított rendelet. (HL L 97., 2004.4.1., 1. o.)

[3] HL L 358., 2002.12.31., 59. o.

[4] HL C […] […], o.

[5] HL L 12., 2005.1.14., 1. o.

[6] HL L 125., 1998.4.27., 1. o.